 

**Inovovaný Školský vzdelávací program**

**pre 1. stupeň ZŠ**

***„Škola nesmie byť miestom sĺz, bludiskom a drinou,***

***ale hrou, hostinou a rajom.“***

***J.A.Komenský***

**Základná škola s materskou školou Malženice**

**„Škola plná pohody“**

***Vzdelávací program***

Stupeň vzdelania: ***ISCED 1***

Dĺžka štúdia: ***štyri roky***

Vyučovací jazyk: ***slovenský***

Študijná forma:***denná***

Druh školy: ***štátna***

Predkladateľ: ***Základná škola s materskou školou Malženice***

Adresa: ***Malženice 203, 919 29***

IČO: ***37842251***

Riaditeľ školy: ***Mgr. Jana Hechtová***

Koordinátor pre tvorbu ŠkVP: ***Mgr. Jana Hechtová***

Kontakty: ***033/7434126, 033/7434139, 0911 190 373***

[***www.zsmalzenice.edupage.org***](http://www.zsmalzenice.edupage.org) ***skolamalzenice@gmail.com***

Zriaďovateľ: ***Obecný úrad*** ***Malženice***

Adresa: ***Malženice 294, 919 29***

Kontakty: ***033/7434113***

starosta obce: ***Miroslav Macko, 0905 898 197***

***Podpis riaditeľa:***

|  |  |  |
| --- | --- | --- |
| ***Platnosť/***  ***reevidovanie*** | ***Dátum*** | ***Zmeny/inovácie/úpravy*** |
| Platnosť IŠkVP | 1.9.2019 | - zapracovanie šk. vzdelávacích programov jednotlivých predmetov pre 2. ročník  - aktualizácia všeobecných údajov |
| Aktualizácia IŠkVP | 1.9.2020 | zapracovanie šk. vzdelávacích programov jednotlivých predmetov pre 3. ročník  - aktualizácia všeobecných údajov |
| Aktualizácia IŠkVP | 1.9.2021 | zapracovanie šk. vzdelávacích programov jednotlivých predmetov pre 4. ročník  - aktualizácia všeobecných údajov  - zapracovanie predmetu ILI (individuálna logopedická intervencia) do ŠkVP |
| Aktualizácia IŠkVP | 1.9.2022 | - zapracovanie predmetu ILI (individuálna logopedická intervencia) do ŠkVP |

1. **Všeobecná charakteristika školy**
   1. **Veľkosť školy**

Základná škola s materskou školou Malženice je neplnoorganizovaná Základná škola so všetkými štyrmi ročníkmi. V každom ročníku je otvorená jedna trieda.

Počet žiakov na škole sa každoročne mení, priemerný počet žiakov ročne je 60. V triedach sú rôzne počty žiakov, priemerne je v každej triede 16 žiakov.

Od školského roku 2015/2016 máme vytvorené dve oddelenia školského klubu, v každom je priemerne 22 žiakov.

Škola sa nachádza na okraji obce, v peknom prostredí, z každej strany je obkolesená stromami.

Budova školy je poschodová, má dve podlažia – prízemie a 1. poschodie.

Pred školou je plocha sčasti betónová a sčasti zatrávnená. Za školou je antukové ihrisko. Pri škole je detské ihrisko s hojdačkami, kolotočom, pieskoviskom a domčekom na hranie pre deti MŠ a ŠKD.

Na prízemí budovy sa nachádza materská škola, kde sú tri triedy: dve triedy s celodennou prevádzkou, v každej triede učia dve učiteľky na zmeny a jedna trieda s poldennou prevádzkou, v ktorej učí jedna učiteľka.

Na prízemí sa ďalej nachádza riaditeľňa ZŠ, riaditeľňa MŠ, kancelária ekonómky, počítačová učebňa, sociálne zariadenia pre deti aj pre zamestnancov, kuchyňa a jedáleň.

Od roku 2014 patrí ku škole aj novopostavená telocvičňa.

Na poschodí sú priestory základnej školy, kde sú štyri triedy, herňa, kabinet, zborovňa a sociálne zariadenia.

* 1. **Charakteristika žiakov**

Všetci žiaci, ktorí školu navštevujú, sú domáci. Sú to deti vo veku od 6 do 10 rokov.

Pochádzajú zo slušných rodín, v rámci správania sú to bezproblémové deti.

Do bežných tried sú začlenení aj žiaci so špeciálnymi výchovno-vzdelávacími potrebami, ktorí sa vzdelávajú podľa individuálneho výchovno-vzdelávacieho plánu.

* 1. **Charakteristika pedagogického zboru**

Pedagogický kolektív tvorí spolu osem členov. Z toho štyri učiteľky základnej školy, riaditeľka školy, asistentka učiteľa a dve vychovávateľky.

Pedagogickí zamestnanci primárneho vzdelávania spĺňajú kvalifikačné požiadavky stanovené zákonom, prejavujú odborné a pedagogicko-psychologické spôsobilosti, ktoré využívajú pri pedagogickej činnosti.

Na škole pracujú kvalifikovaní učitelia. vrátane ANJ, ETV aj INV.

Na škole pracujú koordinátori pre výchovu k manželstvu a rodičovstvu, projektu Zdravá škola, protidrogovej výchovy a prevencie šikanovania a environmentálnej výchovy.

Ďalšie vzdelávanie pedagogických zamestnancov má veľký dopad na celkovú úroveň kvality výchovno-vzdelávacieho procesu.

* 1. **Organizácia prijímacieho konania**

Na základné vzdelávanie budeme prijímať dieťa, ktoré splnilo podmienky na začatie plnenia povinnej školskej dochádzky, a o ktorého prijatie na základe zápisu požiadal zákonný zástupca. Pri zápise bude podľa možnosti prítomný aj špeciálny pedagóg alebo psychológ a učiteľka materskej školy. Pri prijímaní žiakov nemáme špecifické požiadavky.

* 1. **Dlhodobé projekty**
* Mliečny program – zabezpečenie mliečnej desiatej pre žiakov
* Pitný režim – zabezpečený počas celej prevádzky
* Školské ovocie – 1x do týždňa ovocie alebo ovocná šťava pre deti
* Plavecký výcvik – žiaci navštevujú základný alebo zdokonaľovací plavecký výcvik
* Separovaný zber papiera – 1x ročne
* Deň narcisov - Liga proti rakovine – verejná zbierka
* Elektronizácia vzdelávacieho systému regionálneho školstva
* Digitálne vzdelávanie pre všeobecno-vzdelávacie predmety
* Dopravná výchova – 1x ročne návšteva DDI Vrbové
* SITO – športová olympiáda malotriednych škôl
  1. **Spolupráca s rodičmi a inými subjektmi**

1. *spolupráca s rodičmi*

spolupráca medzi rodičmi a školou je na dobrej úrovni. Štyrikrát do roka usporadúvame pre rodičov triedne schôdze, z toho dvakrát vo forme konzultácií. Okrem toho majú rodičia možnosť kedykoľvek sa o svojom dieťati informovať u triednej učiteľky.

1. *spolupráca s Radou rodičov /RR/*

na škole pracuje Rada rodičov, ktorú tvoria zvolení zástupcovia rodičov detí. Oboznamuje sa s personalistikou, ekonomikou, materiálnym vybavením, školskými výsledkami a dáva podnety na skvalitnenie spolupráce so základnou školou. Pomáha pri organizácii školských akcií, školských výletov a exkurzií a pri nákupe školských pomôcok. Poskytuje knižné odmeny pre žiakov na školských súťažiach a na konci školského roka.

1. *spolupráca s Radou školy*

Radu školy tvoria zástupcovia rodičov, pedagogických zamestnancov za ZŠ a MŠ, nepedagogických zamestnancov a delegovaní zástupcovia obce. Je poradným orgánom, jej členovia sú informovaní o výchovno-vzdelávacej práci školy, o ekonomických podmienkach, o personálnom obsadení a o rôznych priebežných aktivitách. Zasadá štyrikrát ročne, v prípade potreby sa zvolá zasadnutie navyše.

1. *spolupráca s obecným úradom*

spolupráca so zriaďovateľom je na dobrej úrovni. Obec škole finančne napomáha.

1. spolupráca s Centrom pedagogicko-psychologického poradenstva a prevencie (CPaP)

Škola spolupracuje s centrom CPaP pri riešení výchovných a vzdelávacích problémov žiakov a ako poradný orgán pri výchovno-vzdelávacej činnosti.

1. *spolupráca s materskou školou*

Škola úzko spolupracuje aj s MŠ, hlavne pri zápise do 1. ročníka. Počas roka usporadúvame rôzne spoločné podujatia. Pre deti MŠ organizujeme projekt „Zahrajme sa na prvákov“, kedy sa môžu prísťaj s pani učiteľkou pozrieť do školy, čo ich v budúcnosti čaká.

1. *spolupráca s inými subjektmi a sponzormi*

V školskom vzdelávacom programe využívame odbornú pomoc týchto organizácií: Policajný zbor, Centrum voľného času Trakovice (CVČ), DHZ Malženice (Dobrovoľný hasičsky zbor),

Poľovné združenie DROP Malženice, MSČK (miestny spolok Červeného kríža) Malženice, Obecná knižnica a iné, ktoré nám poskytujú odbornú pomoc pri realizácii rôznych školských a mimoškolských aktivít.

Úzko spolupracujeme i so sponzormi, ktorých každoročne oslovujeme pri rôznych príležitostiach.

* 1. **Priestorové a materiálno-technické podmienky školy**

Škola má k dispozícii štyri triedy pre štyri ročníky. Dve triedy slúžia zároveň ako Školský klub detí. Na poschodí sa nachádza spoločenská miestnosť, ktorú sme zriadili z bývalej telocvične, a ktorú využívame na vyučovaní, i v čase mimo vyučovania. Vo všetkých triedach je nainštalovaná interaktívna tabuľa, projektory a notebooky, ktoré využívame vo vyučovacom procese.

V spoločenskej miestnosti sa nachádza 17 počítačov, ktoré sú zosieťované a pripojené na internet.

Na vyučovanie telesnej výchovy slúži priestranná telocvičňa a pomôcky uskladnené v sklade náradia. Je nutné ich pravidelne dopĺňať.

Vybavenie kabinetu je postačujúce, ale pomôcky pravidelne dopĺňame a vymieňame za nové.

Učiteľská a školská knižnica je pravidelne dopĺňaná novými titulmi.

Sociálne zariadenia pre žiakov a zamestnancov sú po rekonštrukcii v dobrom stave.

Na prízemí budovy sa nachádzajú skrine, pre každý ročník jedna, kde si žiaci odkladajú topánky. Na poschodí pri triedach sú umiestnené vešiaky, kde si žiaci odkladajú veci.

Školské ihrisko za budovou školy je v nevyhovujúcom stave, plánujeme jeho rekonštrukciu.

Súčasťou školy je školská kuchyňa a jedáleň pre žiakov a zamestnancov školy.

* 1. **Škola ako životný priestor**

Aby sa žiaci a zamestnanci školy cítili v škole čo najpríjemnejšie, kladieme dôraz na estetickú úpravu tried, chodieb a všetkých ostatných vnútorných i vonkajších priestorov školy.

Triedy a chodby sú esteticky vyzdobené výtvarnými prácami našich žiakov, užitočnými informáciami a kvetinovou výzdobou. Aktuálne informácie sa možno dozvedieť z násteniek a tiež na webovej stránke školy.

Naše úsilie smeruje k budovaniu priateľskej atmosféry medzi žiakmi navzájom, medzi žiakmi a učiteľmi. Pedagógovia monitorujú a aktívne vstupujú do atmosféry v triedach, nežiaduce a nekorektné vzťahy medzi žiakmi riešia a usmerňujú tak, aby bolo prostredie triedy aj po tejto stránke príjemné a motivujúce.

V triedach máme nový nábytok, čo prispelo k spríjemneniu prostredia.

* 1. **Podmienky na zaistenie bezpečnosti a ochrany zdravia pri výchove a vzdelávaní**

V priestoroch na vyučovanie sú bezpečné a zdraviu vyhovujúce podmienky. Triedy sú dostatočne priestranné, s rekonštruovaným osvetlením, okná sú tienené vertikálnymi žalúziami. Priestory a nábytok sú pravidelne dezinfikované.

Bezpečnosť a ochranu zdravia zaručuje aktívna ochrana žiakov pred úrazmi, dostupnosť prvej pomoci z materiálneho aj ľudského hľadiska. K dispozícii je lekárnička.

Žiaci sú poučení o BOZP a so školským poriadkom vždy na začiatku školského roka a pred každou školskou i mimoškolskou akciou.

Zamestnanci školy sú pravidelne preškolení externým bezpečnostným technikom. Externí technici vykonávajú pravidelné kontroly bezpečnosti a ochrany zdravia, o čom sa vedú záznamy.

Plynové a elektrické zariadenia sú podrobené pravidelným revíznym prehliadkam.

1. **Charakteristika školského vzdelávacieho programu**

Mottom nášho školského vzdelávacieho programu je:

***„Škola nesmie byť miestom sĺz, bludiskom a drinou, ale hrou, hostinou a rajom.“ (J.A.Komenský)***

Cieľom nášho vzdelávacieho programu je rozvoj schopností, spôsobilostí a individuálnych potrieb žiaka, rozvoj osobnosti žiaka.

Snažíme sa vytvárať prostredie a podmienky, ktoré formujú žiaka tvorivého, slobodného, empatického, odvážneho, humánneho.

Chceme, aby naša škola bola miestom, ktoré žiakov motivuje a podporuje k aktívnemu učeniu.

Hlavným zámerom pedagógov je učenie sa bez strachu a stresu.

**2.1 Pedagogický princíp školy (vlastné ciele výchovy a vzdelávania)**

***žiak:***

* *vedieť komunikovať bez zábran*
* *získať potrebné vedomosti a zručnosti a správne ich využívať*
* *rozvíjať kľúčové spôsobilosti*
* *byť flexibilný*
* *byť tvorivý*
* *vedieť si vyhľadávať informácie (v tlači, na internete...)*
* *vedieť prezentovať svoju prácu*
* *byť schopný kriticky myslieť, rýchlo a účinne riešiť problémy*
* *byť samostatný*
* *mať návyky zdravého životného štýlu*
* *mať schopnosť pracovať v kolektíve*
* *byť rozhodný*
* *vážiť si iných ľudí*
* *byť ohľaduplný k iným ľuďom*

***učiteľ:***

* *hneď od začiatku roka budeme klásť veľký dôraz na vytvorenie dobrého tímu v triede*
* *klásť dôraz na rozvíjanie sebapoznania a sebahodnotenia žiaka*
* *vedieť motivovať žiakov*
* *posilniť ich profesijný a odborný rast*
* *podporovať talenty, osobnosť a záujmy každého žiaka*
* *udržať spoluprácu s rodičmi*
* *vzbudiť záujem tých rodičov, ktorí sa o školu nezaujímajú*
* *skvalitniť spoluprácu s verejnosťou a inými školami*
* *pripraviť človeka vytrvalého, schopného pracovať v tíme*
* *zabezpečiť kvalitnú prípravu žiakov v cudzích jazykoch v rámci ponuky školy*
* *formovať u žiakov tvorivý životný štýl, vnútornú motiváciu, emocionálnu inteligenciu, sociálne cítenie a hodnotové orientácie*
* *v spolupráci s rodičmi vychovať zo žiakov pracovitých, zodpovedných, morálne vyspelých a slobodných ľudí*
* *tolerovať vierovyznanie*
* *individuálne pristupovať k jednotlivým žiakom*
* *vytvoriť takú klímu v škole, aby každé dieťa zažilo úspech a vedelo prezentovať svoje schopnosti*

**SWOT analýza**

**Silné stránky školy:**

* Využívanie a dostupnosť IKT
* 2 oddelenia ŠKD
* podmienky na stravovanie žiakov a zamestnancov v školskej jedálni
* ponuka krúžkovej činnosti v spolupráci s CVČ Trakovice
* kvalifikovaní pedagógovia
* estetika prostredia
* hygienické podmienky
* telocvičňa
* zapájanie sa do súťaží a úspešnosť v súťažiach
* organizovanie exkurzií, výletov, kultúrnych podujatí (Vianočná besiedka, Deň matiek...)
* výučba anglického jazyka už od 1. ročníka
* starostlivosť o žiakov s vývinovými poruchami učenia a spolupráca s CPPPaP v Trnave
* spolupráca triedneho učiteľa s ostatnými vyučujúcimi
* priateľský prístup k žiakom
* podmienky na rozvoj žiaka
* dobrá spolupráca so zriaďovateľom a organizáciami v obci
* výstava výtvarných prác
* spolupráca s RR
* informovanosť verejnosti o aktivitách prostredníctvom internetovej stránky
* podpora celoživotného vzdelávania pedagogických zamestnancov školy

**Oblasti, v ktorých je potrebné zlepšenie:**

* nevyhovujúce ihrisko za školou, potreba rekonštrukcie, prípadne zriadiť multifunkčné ihrisko
* skvalitniť vnútroškolskú kontrolu zamestnancov
* uskutočňovať vzájomné hospitácie
* zapájať sa do projektov
* získavať sponzorov.

**2.2 Zameranie školy a stupeň vzdelania**

Podporovať rozvoj osobnosti žiaka. Základná škola v súlade s princípmi a cieľmi výchovy a vzdelávania

tohto zákona podporuje rozvoj osobnosti žiaka vychádzajúc zo zásad humanizmu, rovnakého

zaobchádzania, tolerancie, demokracie a vlastenectva, a to po stránke rozumovej, mravnej, etickej,

estetickej, pracovnej a telesnej. Poskytuje žiakovi základné poznatky, zručnosti a schopnosti v oblasti

jazykovej, prírodovednej, spoločenskovednej, umeleckej, športovej, zdravotnej, dopravnej a ďalšie

poznatky a zručnosti potrebné na jeho orientáciu v živote a v spoločnosti a na jeho ďalšiu výchovu

a vzdelávanie.

Naša základná škola má prvý stupeň – prvý až štvrtý ročník. Každý ročník sa vyučuje samostatne.

Stupeň vzdelania - **ISCED 1**

* 1. **Kľúčové kompetencie**

Vychádzajú zo vzdelávacích štandardov učebných predmetov a špecifických cieľov prierezových tém. Predstavujú základné požiadavky absolventa primárneho vzdelávania.

K rozvoju kompetencií prispieva nielen celý vzdelávací obsah, ale aj organizačné metódy a formy výučby, prostredie školy, aktivity školy.

Kľúčové aktivity tvoria základ pre ďalšie celoživotné vzdelávanie a učenie sa.

Absolvent primárneho vzdelania má osvojené tieto kľúčové kompetencie:

1. **sociálne komunikačné kompetencie (spôsobilosti)**

* vyjadruje sa súvisle a výstižne písomnou aj ústnou formou adekvátnou primárnemu stupňu vzdelania
* dokáže určitý čas sústredene načúvať, náležite reagovať, používať vhodné argumenty a vyjadriť svoj názor
* uplatňuje ústretovú komunikáciu pre vytváranie dobrých vzťahov so spolužiakmi, učiteľmi, rodičmi a s ďalšími ľuďmi, s ktorými prichádza do kontaktu
* rozumie rôznym typom doteraz používaných textov a bežne používaným prejavom neverbálnej komunikácie a dokáže na ne adekvátne reagovať
* na základnej úrovni využíva technické prostriedky osobnej komunikácie
* chápe význam rešpektovania kultúrnej rozmanitosti
* v cudzích jazykoch je schopný na primeranej úrovni porozumieť hovorenému textu, uplatniť sa v osobnej konverzácii, ako aj tvoriť texty, týkajúce sa bežných životných

situácií

1. **kompetencia (spôsobilosť) v oblasti matematického a prírodovedného myslenia**

* používa základné matematické myslenie na riešenie rôznych praktických problémov v každodenných situáciách a je schopný (na rôznych úrovniach) používať matematické modely logického a priestorového myslenia a prezentácie (vzorce, modely)
* je pripravený ďalej si rozvíjať schopnosť objavovať, pýtať sa a hľadať odpovede, ktoré smerujú k systematizácii poznatkov

1. **kompetencie (spôsobilosti) v oblasti informačných a komunikačných technológií**

* vie používať vybrané informačné a komunikačné technológie pri vyučovaní a učení sa
* ovláda základy potrebných počítačových aplikácií
* dokáže primerane veku komunikovať pomocou elektronických médií
* dokáže adekvátne veku aktívne vyhľadávať informácie na internete
* vie používať rôzne vyučovacie programy
* získal základy algoritmického myslenia
* chápe, že je rozdiel medzi reálnym a virtuálnym svetom
* vie, že existujú riziká, ktoré sú spojené s využívaním internetu a IKT

1. **kompetencia (spôsobilosť) učiť sa učiť sa**

* má osvojené základy schopnosti sebareflexie pri poznávaní svojich myšlienkových postupov
* uplatňuje základy rôznych techník učenia sa a osvojovania si poznatkov
* vyberá a hodnotí získané informácie, spracováva ich a využíva vo svojom učení a

v iných činnostiach

* uvedomuje si význam vytrvalosti a iniciatívy pre svoj pokrok

1. **kompetencia (spôsobilosť) riešiť problémy**

* vníma a sleduje problémové situácie v škole a vo svojom najbližšom okolí, adekvátne svojej úrovni navrhuje riešenia podľa svojich vedomostí a skúseností z danej oblasti
* pri riešení problémov hľadá a využíva rôzne informácie, skúša viaceré možnosti riešenia problému, overuje správnosť riešenia a osvedčené postupy aplikuje pri podobných alebo nových problémoch
* pokúša sa problémy a konflikty vo vzťahoch riešiť primeraným (chápavým a

spolupracujúcim) spôsobom

1. **osobné, sociálne a občianske kompetencie (spôsobilosti)**

* má základy pre smerovanie k pozitívnemu sebaobrazu a sebadôvere
* uvedomuje si vlastné potreby a tvorivo využíva svoje možnosti
* dokáže odhadnúť svoje silné a slabé stránky ako svoje rozvojové možnosti
* uvedomuje si dôležitosť ochrany svojho zdravia a jeho súvislosť s vhodným a aktívnym trávením voľného času
* dokáže primerane veku odhadnúť dôsledky svojich rozhodnutí a činov
* uvedomuje si, že má práva a povinnosti
* má osvojené základy pre efektívnu spoluprácu v skupine
* dokáže prijímať nové nápady alebo aj sám prichádza s novými nápadmi a postupmi pri spoločnej práci
* uvedomuje si význam pozitívnej sociálno-emočnej klímy v triede a svojim konaním prispieva k dobrým medziľudským vzťahom

1. **kompetencia (spôsobilosť) vnímať a chápať kultúru a vyjadrovať sa nástrojmi kultúry**

* dokáže sa vyjadrovať na úrovni základnej kultúrnej gramotnosti prostredníctvom

umeleckých a iných vyjadrovacích prostriedkov

* dokáže pomenovať druhy umenia a ich hlavné nástroje a vyjadrovacie prostriedky (na úrovni primárneho vzdelávania)
* uvedomuje si význam umenia a kultúrnej komunikácie vo svojom živote
* cení si a rešpektuje kultúrno-historické dedičstvo a ľudové tradície
* rešpektuje vkus iných ľudí a primerane veku dokáže vyjadriť svoj názor a vkusový postoj
* ovláda základné pravidlá, normy a zvyky súvisiace s úpravou zovňajška človeka,
* pozná bežné pravidlá spoločenského kontaktu (etiketu)
* správa sa kultúrne, primerane okolnostiam a situáciám
* má osvojené základy pre tolerantné a empatické vnímanie prejavov iných kultúr

Absolvent našej školy by mal svojim vystupovaním našej škole urobiť dobré meno, mal by byť schopný vytvárať dobré medziľudské vzťahy, byť schopný hodnotiť svoju úlohu v škole, v rodine a v spoločnosti, byť schopný starať sa o svoje fyzické i psychické zdravie, vedieť uzatvárať kompromisy, byť schopný vyhľadávať, hodnotiť a využívať pri učení rôzne zdroje informácií, osvojiť si metódy štúdia a práce s informáciami, mať schopnosť vnímať umenie, snažiť sa porozumieť mu a chrániť umelecké prejavy, byť si vedomý svojich kvalít.

Mal by mať vytvorené svojmu veku primerané návyky zdravého životného štýlu, návyky športovať a pestovať pohybové aktivity (plavecký výcvik, ŠvP, SITO).

Po absolvovaní stupňa vzdelania poskytovaného našou školou by absolvent školy mal mať kompetencie rozhodovať sa v intenciách zdravého životného štýlu, mal by mať kompetencie pravidelne a dobrovoľne realizovať pohybové aktivity v oblasti športu (plávanie), mal by mať kompetencie aktívne a zmysluplne tráviť voľný čas (krúžková činnosť, práca s knihou...).

***Úspešným absolvovaním posledného ročníka vzdelávacieho programu odboru pre prvý stupeň základnej školy žiak získa primárne vzdelanie.***

**2.4 Pedagogické stratégie**

Stratégia vyučovania určuje metódy a formy práce, ktorých premyslený výber, logické usporiadanie a kombinovanie je prostriedkom motivácie a usmernenia žiakov na vyučovaní a učení. Ide o výber vyučovacích metód, podmienenosť výberu metód vyučovania, možnosti triedenia vyučovacích metód podľa cieľov, učiva a spôsobov, ako dosiahnuť cieľ vyučovacieho predmetu, vyučovacích zásad, foriem práce učiteľa a žiaka.

*Vo vyučovacom procese využívame tieto formy vyučovania:*

* projektové vyučovanie
* skupinová a tímová práca
* individuálne vyučovanie
* vyučovanie vo vonkajšom prostredí
* priame pozorovanie
* pokusy
* súťaže
* prezentácie
* vychádzky
* exkurzie
* tvorivé dielne
* športové aktivity
* didaktické hry
* výučbové programy
* práca s interaktívnou tabuľou

1. **Vzdelávacie oblasti a prierezové témy**

Obsah vzdelávania na primárnom stupni je štruktúrovaný do vzdelávacích oblastí, ktorým prislúchajú konkrétne vyučovacie predmety.

**3.1 Vzdelávacie oblasti**

Vzdelávacie oblasti sú okruhy, do ktorých patrí problematika príbuzných vyučovacích predmetov. Zabezpečujú nadväznosť a previazanosť obsahu jednotlivých vyučovacích predmetov patriacich do konkrétnej vzdelávacej oblasti. Umožňujú rozvíjanie medzipredmetových vzťahov.

|  |  |
| --- | --- |
| **VZDELÁVACIA OBLASŤ** | **PREDMETY** |
| *Jazyk a komunikácia* | *Slovenský jazyk a literatúra*  *Prvý cudzí jazyk* |
| *Matematika a práca s informáciami* | *Matematika*  *Informatika* |
| *Človek a príroda* | *Prvouka*  *Prírodoveda* |
| *Človek a spoločnosť* | *Vlastiveda* |
| *Človek a hodnoty* | *Etická výchova*  *Náboženská výchova* |
| *Človek a svet práce* | *Pracovné vyučovanie* |
| *Umenie a kultúra* | *Hudobná výchova*  *Výtvarná výchova* |
| *Zdravie a pohyb* | *Telesná a športová výchova* |

**3.1.1 Jazyk a komunikácia**

Vzdelávaciu oblasť Jazyk a komunikácia tvoria učebné predmety slovenský jazyka a literatúra a anglický jazyk.

Spoločným menovateľom oblasti je jazyk, ako nástroj myslenia a komunikácie a ako prostriedok vyjadrovania emócií.

Špecifikom je literatúra, ktorej základom je postupné rozvíjanie čitateľských kompetencií od úrovne naivného čitateľa k čítaniu s porozumením.

**3.1.2 Matematika a práca s informáciami**

Matematika na I. stupni ZŠ rozvíja u žiakov matematické myslenie, ktoré je potrebné pri riešení rôznych problémov v každodenných situáciách, tiež na samostatné získavanie a aplikáciu poznatkov. Na veku primeranej úrovni rozvíja logické a kritické myslenie žiakov, ich schopnosť analyzovať a syntetizovať.

Základné vzdelanie v oblasti informatiky a využitia jej nástrojov umožní žiakom získať základy digitálnej gramotnosti.

**3.1.3 Človek a príroda**

Táto oblasť prostredníctvom prvouky a prírodovedy obsahuje problematiku vzdelávania so skúmaním prírody. Žiaci dostávajú príležitosť poznávať prírodu ako systém s charakteristickými zmenami, s rovnováhou existencie živých sústav, vrátane človeka. Bádateľským charakterom výučby umožňuje vzdelávanie v tejto oblasti žiakom porozumieť zákonitostiam prírodných procesov a objavovať svet.

* + 1. **Človek a spoločnosť**

Táto oblasť obsahuje problematiku spojenú s postupným utváraním predstáv o priestore, čase, spoločenských javoch. Žiaci sa oboznamujú so spoločenským prostredím, kultúrou, históriou, blízkym, ale i vzdialeným okolím. Postupné objavovanie sveta je cieľom vlastivedy i prvouky.

* + 1. **Človek a hodnoty**

Hlavnou úlohou tejto vzdelávacej oblasti je aktívne sa podieľať na formovaní osobnosti žiakov s vlastnou identitou a hodnotovou orientáciou, v ktorej úcta k človeku a prírode, spolupráca, prosociálnosť a univerzálne ľudské hodnoty zaujímajú významné miesto.

V primárnom vzdelávaní sa táto vzdelávacia oblasť realizuje vo voliteľných vyučovacích predmetoch etická výchova a náboženská výchova.

* + 1. **Človek a svet práce**

Vzdelávacia oblasť obsahuje návrhy pracovných činností a pracovných postupov, ktorými sú žiaci vedení k získaniu základných zručností z rôznych oblastí ľudskej práce. Žiaci spoznávajú a využívajú technické materiály, konštruujú, spoznávajú základy ľudových remesiel, povolaní, prvé skúsenosti zo sveta práce. Do vzdelávacej oblasti patrí vyučovací predmet pracovné vyučovanie.

* + 1. **Umenie a kultúra**

Vzdelávacia oblasť vytvára priestor pre pochopenie významu kultúry a umenia v živote človeka a spoločnosti.

Obsah vzdelávacej oblasti je realizovaný prostredníctvom vyučovacích predmetov výtvarná a hudobná výchova.

Výtvarná výchova vedie žiakov k spoznávaniu umeleckého vyjadrovania sveta.

Prostredníctvom tvorivých výtvarných aktivít a činností získavajú žiaci príležitosti na uplatnenie fantázie a predstavivosti a tým priestor na vlastnú sebarealizáciu.

Hudobná výchova prostredníctvom hudobných činností rozvíja základné hudobné kompetencie žiakov a usiluje sa o vytvorenie kladného vzťahu k hudbe a hudobnému umeniu.

* + 1. **Zdravie a pohyb**

Vzdelávacia oblasť poskytuje v primárnom vzdelávaní žiakom priestor na pohybové vyjadrenie sa a osvojenie si základných pohybových zručností, využiteľných v pohybových aktivitách vo voľnom čase.

Cieľom je oboznamovať žiakov so zdravým spôsobom života a správnym životným štýlom.

Prostredníctvom pohybu a pohybových cvičení, hier, súťaží, pozitívne ovplyvňuje motorický, telesný, psychický a sociálny morálny vývin žiakov.

Realizuje sa vyučovaním predmetu telesná výchova.

**3.2 Prierezové témy**

**V primárnom vzdelávaní majú prierezový charakter nasledujúce témy:**

*Osobnostný a sociálny rozvoj*

*Výchova k manželstvu a rodičovstvu*

*Environmentálna výchova*

*Mediálna výchova*

*Multikultúrna výchova*

*Regionálna výchova a ľudová kultúra*

*Dopravná výchova – výchova k bezpečnosti v cestnej premávke*

*Ochrana života a zdravia*

**Charakteristika prierezových tém**

**3.2.1 Osobnostný a sociálny rozvoj**

Cieľom predmetu je rozvíjať u žiakov sebareflexiu (rozmýšľať o sebe), sebapoznávanie, sebaúctu, sebadôveru a s tým spojené prevzatie zodpovednosti za svoje konanie, osobný život a sebavzdelávanie, naučiť žiakov uplatňovať svoje práva, ale aj rešpektovať názory, potreby a práva ostatných, pomáhať žiakom získavať a udržať si osobnostnú integritu, pestovať kvalitné medziľudské vzťahy, rozvíjať sociálne zručnosti potrebné pre život a spoluprácu, podporovať svojim obsahom prevenciu sociálno-patologických javov v škole (prevenciu šikanovania, agresivity, užívania návykových látok).

Formy uplatnenia:

* ako integrovaná súčasť prírodovedy, vlastivedy, slovenského a anglického jazyka, náboženskej/etickej výchovy
* blokové vyučovanie: návšteva polície, návšteva hasičov – beseda a pod.

**3.2.2 Výchova k manželstvu a rodičovstvu**

Dôležitou súčasťou osobnostného rozvoja žiakov na 1. stupni je príprava na zodpovedné medziľudské vzťahy, manželstvo a rodičovstvo. Prierezová téma Výchova k manželstvu a rodičovstvu je zameraná na utváranie základných vedomostí a zodpovedných postojov v oblasti partnerských vzťahov a rodičovstva v súlade s vedeckými poznatkami a etickými normami. Pri realizácii tém je nevyhnutné vychádzať zo životnej reality

žiakov v konkrétnej triede, ich veku, zrelosti, vývinového štádia. Podmienkou je taktný a citlivý prístup pedagóga. Škola môže využiť aj pomoc alebo služby relevantných odborníkov.

Cieľom uplatňovania tejto prierezovej témy je prispieť k tomu, aby (si) žiak:

* osvojil základné poznatky o biologických, psychických a sociálnych zmenách, ktoré ovplyvňujú vývin jeho osobnosti v súčasnosti i v budúcnosti
* získal základné predpoklady pre zodpovedné rozhodnutia v oblasti medziľudských vzťahov
* uprednostňoval základné princípy zdravého životného štýlu a nerizikového správania vo svojom (každodennom) živote.

Formy uplatnenia:

* ako integrovaná súčasť slovenského jazyka a literatúry, prírodovedy, vlastivedy, náboženskej a etickej výchovy
* rozhovory, besedy, sledovanie videí
* blokové vyučovanie, projektové vyučovanie

**3.2.3 Environmentálna výchova**

Cieľom tejto prierezovej témy je prispieť k rozvoju osobnosti žiaka tak, že v oblasti vedomostí, zručností a schopností nadobudne schopnosť chápať, analyzovať a hodnotiť vzťahy medzi človekom a jeho životným prostredím vo svojom okolí, pričom zároveň chápe potrebu ochrany životného prostredia na celom svete. Dôležité je, aby žiaci získali vedomosti, ale aj zručnosti, ktorými môžu pomáhať životnému prostrediu jednoduchými činnosťami, ktoré sú im primerané a vhodné – chrániť rastliny, zvieratá, mať kladný vzťah k domácim zvieratám, ale aj zvieratám v prírode, starať sa o svoje okolie a pod.

Formy uplatnenia:

* ako integrovaná súčasť prírodovedy, vlastivedy, pracovného vyučovania, slovenského jazyka a literatúry, anglického jazyka, výtvarnej výchovy, etickej výchovy
* blokové vyučovanie, projektové vyučovanie
* súčasť didaktických hier v prírode

**3.2.4 Mediálna výchova**

Cieľom mediálnej výchovy je rozvinúť schopnosť uplatňovať stratégie kompetentného zaobchádzania s rôznymi druhmi médií a ich produktmi, spôsobilosť zmysluplne, kriticky a selektívne využívať médiá a ich produkty, schopnosť vytvoriť si ako občan vlastný názor na médiá na základe prijímaných informácií.

Schopnosť kriticky posudzovať mediálne šírené posolstvá, objavovať v nich to hodnotné, pozitívne formujúce ich osobnostný a profesijný rast, ale tiež ich schopnosť uvedomovať si negatívne mediálne vplyvy na svoju osobnosť a snažiť sa ich zodpovedným prístupom eliminovať.

Formy uplatnenia:

* ako integrovaná súčasť slovenského jazyka a literatúry, prírodovedy, vlastivedy, etickej výchovy
* ako súčasť informatickej výchovy

**3.2.5 Multikultúrna výchova**

Cieľom multikultúrnej výchovy je výchovné a vzdelávacie pôsobenie zamerané na rozvoj poznania rozličných tradičných aj nových kultúr a subkultúr, akceptáciu kultúrnej rozmanitosti ako spoločenskej reality a rozvoj tolerancie, rešpektu a prosociálneho správania a konania vo vzťahu ku kultúrnej odlišnosti.

Edukačná činnosť je zameraná na to, aby škola a školské vzdelávanie fungovali ako spravodlivé systémy, kde majú všetci žiaci rovnakú príležitosť rozvíjať svoj potenciál. Žiaci spoznávajú svoju kultúru aj iné kultúry,

históriu, zvyky, tradície a ich predstaviteľov, rešpektujú tieto kultúry ako rovnocenné a dokáže s ich príslušníkmi konštruktívne komunikovať a spolupracovať.

Formy uplatnenia:

* ako integrovaná súčasť slovenského jazyka a literatúry, vlastivedy, anglického jazyka, etickej

výchovy

* projektové vyučovanie, vyučovanie v bloku
* mimoškolské aktivity – Halloween, Vianoce, Veľká noc...

**3.2.6 Regionálna výchova a tradičná ľudová kultúra**

Táto prierezová téma úzko súvisí s prierezovou témou multikultúrna výchova, ale vo svojom obsahu sa ešte hlbšie zaoberá živým a hodnotným hmotným a nehmotným kultúrnym dedičstvom SR. Cieľom zaradenia

prierezovej témy do vyučovania je vytvárať u žiakov predpoklady na pestovanie a rozvíjanie citu ku krásam svojho regiónu, prírody, staviteľstva, ľudového umenia a spoznávanie kultúrneho dedičstva našich predkov.

Formy uplatnenia:

* začleňujeme vo vyučovaní do viacerých predmetov, prostredníctvom ich obsahov, ale aj formou projektov, exkurzií a pod.
* najmä predmety výtvarná, hudobná a etická výchova, slovenský jazyk a literárna výchova, pracovné vyučovanie, prírodoveda a vlastiveda

**3.2.7 Dopravná výchova a výchova k bezpečnosti v cestnej premávke**

Dopravná výchova je povinnou súčasťou výchovy a vzdelávania žiakov v ZŠ. Úlohou dopravnej výchovy v školách je postupne pripraviť deti na ich samostatný pohyb v cestnej premávke – ako chodcov alebo cyklistov – pričom je potrebné mať na zreteli aj aspekt výchovy budúcich vodičov motorových vozidiel.

Ciele dopravnej výchovy na ZŠ sú zamerané na všetky tri oblasti osobnosti žiaka: na oblasť kognitívnu, afektívnu a psychomotorickú, ktoré je potrebné proporcionálne rozvíjať.

Realizácia dopravnej výchovy sa uskutočňuje v objekte školy alebo na detskom dopravnom ihrisku.

Formy uplatnenia:

* ako integrovaná súčasť telesnej výchovy, prírodovedy, vlastivedy, slovenského jazyka a literatúry, matematiky, etickej výchovy, výtvarnej výchovy
* blokové vyučovanie: návšteva dopravného ihriska

**3.2.8 Ochrana života zdravia**

Ochrana života a zdravia sa realizuje prostredníctvom učebných predmetov školského vzdelávacieho programu a samostatných organizačných foriem vyučovania – didaktických hier. V rámci témy sa aplikuje učivo, ktoré bolo v minulosti súčasťou povinného učiva ochrany človeka a prírody. Ochrana života a jeho zdravia integruje postoje, vedomosti a schopnosti žiakov zamerané na ochranu života a zdravia v mimoriadnych situáciách. Podobne pri pobyte a pohybe v prírode, ktoré môžu vzniknúť vplyvom nepredvídateľných skutočností ohrozujúcich človeka a jeho okolie.

Obsah učiva je predovšetkým orientovaný na zvládnutie situácií vzniknutých vplyvom priemyselných a ekologických havárií, dopravnými nehodami, živelnými pohromami a prírodnými katastrofami. Zároveň

napomáha zvládnuť nevhodné podmienky v situáciách vzniknutých pôsobením cudzej moci, terorizmom voči občanom nášho štátu. Cieľom oblasti je formovať ich vzťah k problematike ochrany svojho zdravia a života, tiež zdravia a života iných ľudí, poskytnúť žiakom potrebné teoretické vedomosti a praktické zručnosti,

osvojiť si vedomosti a zručnosti v sebaochrane a poskytnutí pomoci iným v prípade ohrozenia zdravia a života, rozvinúť morálne vlastnosti žiakov, tvoriace základ vlasteneckého a národného cítenia, formovať

predpoklady na dosiahnutie vyššej telesnej zdatnosti a celkovej odolnosti organizmu na fyzickú a psychickú záťaž v náročných životných situáciách.

*Prierezová tematika Ochrana života a zdravia sa realizuje v samostatných tematických celkoch s týmto obsahom:*

* riešenie mimoriadnych situácií
* zdravotná príprava
* pobyt a pohyb v prírode
* záujmové technické činnosti a športy

Formy uplatnenia:

* osobitnou formou vyučovania učiva ochrany človeka a zdravia sú didaktické hry
* kurz ochrany človeka a zdravia

**4. Vzdelávacie štandardy**

Jednou z výrazných zmien, ktoré sú súčasťou nového procesu vzdelávania, je dôslednejšie zameranie na výstup zo vzdelávania. Dôležité je, aby bol jasne sformulovaný výstup a zdôvodnené zaradenie obsahu vzdelávania. Vzdelávanie je vtedy úspešné, ak vieme, k akým cieľom podľa požiadaviek majú žiaci dospieť.

**Vzdelávací štandard** sa skladá z dvoch častí: *obsahový štandard a výkonový štandard.*

**Obsahová časť** vzdelávacieho štandardu určuje minimálny obsah vzdelávania. Jeho hlavným cieľom je zjednocovať, koordinovať, resp. zabezpečovať kompatibilitu minimálneho obsahu vzdelávania na všetkých školách. Obsahovú časť tvorí učivo, ktoré je všetkými žiakmi osvojiteľné.

**Výkonová časť** je formulácia výkonov, ktorá určuje, na akej úrovni má žiak dané učivo minimálne ovládať a čo má vykonať. Výkonový štandard je formulovaný v podobe cieľov. Popisuje produkt výučby, nie proces.

Stanovené štandardy si učitelia môžu viac špecifikovať s prihliadnutím na aktuálne kognitívne schopnosti svojich žiakov. Vzdelávací štandard treba chápať v tom zmysle, že žiak nemá byť pasívnym aktérom výučby a konzumentom hotových poznatkov, ktoré si má len zapamätať a následne zreprodukovať, ale aj vytvárať ich v aktívnej činnosti.

**5. Školský učebný plán**

Učebný plán školského vzdelávacieho programu pre primárne vzdelávanie Základnej školy s materskou školou Malženice vychádza z rámcových učebných plánov Štátneho vzdelávacieho programu pre 1. stupeň základnej školy ISCED 1.

**Učebný plán**

|  |  |  |  |  |  |  |
| --- | --- | --- | --- | --- | --- | --- |
| **Vzdelávacia oblasť** | **Predmet** | **Ročník /počet hodín** | | | | |
| 1. **2. 3. 4. Spolu** | | | | |
| **Jazyk a komunikácia** | **Slovenský jazyk a literatúra**  **Anglický jazyk** | **9**  **1** | **8**    **2** | **7 + 1**  **3** | **7 + 1**  **3** | **31**  **6** |
| **Matematika a práca s informáciami** | **Matematika**  **Informatika** | **4** | **4 + 1** | **4**    **1** | **4**  **1** | **16**  **2** |
| **Človek a príroda** | **Prvouka**  **Prírodoveda** | **1 + 1** | **2** | **1 + 1** | **2** | **3**  **3** |
| **Človek a spoločnosť** | **Vlastiveda** |  |  | **1** | **2** | **3** |
| **Človek a hodnoty** | **Etická výchova/náboženská výchova** | **1** | **1** | **1** | **1** | **4** |
| **Človek a svet práce** | **Pracovné vyučovanie** |  |  | **1** | **1** | **2** |
| **Umenie a kultúra** | **Hudobná výchova**  **Výtvarná výchova** | **1**  **2** | **1**  **2** | **1**  **1** | **1**  **1** | **4**  **6** |
| **Zdravie a pohyb** | **Telesná výchova** | **2** | **2** | **2** | **2** | **8** |
| **Počet hodín zo ŠVP** | | **20** | **20** | **23** | **25** | **88** |
| **Voliteľné/disponibilné hodiny** | | **2** | **3** | **2** | **1** | **8** |
| **Počet hodín zo ŠkVP** | | **22** | **23** | **25** | **26** | **96** |

* Disponibilné hodiny použila škola na dotvorenie školského vzdelávacieho programu. Disponibilné hodiny upevňujú obsah predmetov zaradených do štátneho vzdelávacieho programu.
* Disponibilné hodiny v jednotlivých ročníkoch:

1. ročník – ANJ/1, PVO/1
2. ročník – ANJ/2, MAT/1
3. ročník – SJL/1, PDA/1
4. ročník – SJL/1

* Vyučovacia hodina má 45 minút.
* Ako prvý cudzí jazyk vyučujeme na škole Anglický jazyk.
* Prierezové témy sú súčasťou vyučovania v jednotlivých ročníkoch.
* Počet vyučovacích hodín v týždni pre žiakov:

1. ročníka je **22** hodín
2. ročníka je **23** hodín
3. ročníka je **25** hodín
4. ročníka je **26** hodín

* Náboženskú výchovu vyučujeme v alternácii s etickou výchovou.
* Učitelia pracujú podľa tematických výchovno-vzdelávacích plánov pre jednotlivé vyučovacie predmety a jednotlivé ročníky, ktoré sú vypracované podľa učebných osnov. Tematické celky TVVP sú

zoradené podľa platných učebníc pre jednotlivé ročníky, ktoré sú schválené MŠVVaŠ SR. Podľa TVVP sa zapisuje učivo do triednych kníh.

**6. Vnútorný systém kontroly a hodnotenia**

Vnútorný systém kontroly a hodnotenia sa bude zameriavať na tri oblasti:

1. Hodnotenie žiakov
2. Hodnotenie pedagogických zamestnancov
3. Hodnotenie školy

**6.1 Hodnotenie vzdelávacích výsledkov práce žiakov**

Hodnotenie žiakov je dôležitou súčasťou výchovno-vzdelávacieho procesu. Žiaci sú hodnotení priebežne, počas celého školského roka.

Cieľom hodnotenia je poskytnúť žiakom a ich rodičom spätnú väzbu o tom, ako žiak zvláda učivo, v čom sa vyskytujú nedostatky, aké sú jeho pokroky, atď.

Pri hodnotení výchovno-vzdelávacích výsledkov budeme vychádzať z metodických pokynov na hodnotenie a klasifikáciu.

*Okrem toho budeme využívať nasledovné formy hodnotenia:*

* slovne (žiakom na vyučovaní, rodičom na konzultáciách pre rodičov)
* pochvaly do žiackej knižky
* obrázkové výtlačky – hlavne v 1. ročníku
* diplomy

*Vo všeobecnej rovine budeme hodnotiť žiakov na základe určitých kritérií:*

* písomné práce
* kontrolné diktáty
* ústne vedomosti
* písomné preverenie vedomostí
* zručnosti a návyky
* projekty

**5.1.1 Hodnotenie výchov**

Pri hodnotení výchov /HUV, TSV, VYV/ bude učiteľ prihliadať na individualitu dieťaťa a jeho nadanie.

Aktuálny výkon žiaka hodnotíme podľa jeho možností a schopností.

NAV a ETV hodnotíme slovne: aktívne absolvoval – aktívne absolvovala

**5.1.2 Hodnotenie žiakov so špeciálnymi výchovno-vzdelávacími potrebami**

Pri hodnotení žiakov so špeciálnymi výchovno-vzdelávacími potrebami budeme brať do úvahy možný vplyv zdravotného znevýhodnenia žiaka na jeho školský výkon.

Pri hodnotení budeme postupovať podľa pokynov v IVVP.

Žiak bude mať na vysvedčení v doložke uvedené: „Bol vzdelávaný podľa individuálneho vzdelávacieho programu.“

**6.2 Vnútorný systém kontroly a hodnotenia zamestnancov**

Hodnotenie zamestnancov sa bude zakladať na bodovom hodnotení a bude prebiehať na základe:

* hospitácie
* rozhovoru
* výsledkov žiakov, ktorých učiteľ vyučuje (prospech žiakov, žiacke súťaže...)
* hodnotenia v oblasti ďalšieho vzdelávania
* tvorby učebných pomôcok
* mimoškolskej činnosti
* hodnotenia učiteľov žiakmi a rodičmi
* nápaditosť a pripomienkovanie činnosti

**5.3 Hodnotenie školy**

Cieľom hodnotenia školy je, aby žiaci, rodičia a verejnosť získali hodnoverné informácie, ako škola dosahuje ciele kladené v ŠVP.

Na hodnotenie školy budeme používať 3 druhy dotazníkov. Jeden druh pre žiakov, druhý pre rodičov a tretí pre učiteľov. Našou snahou bude získať spätnú väzbu na kvalitu školy.

Otázky zameriame na: možnosť skontaktovania sa so školou, dostatok informácií o škole, spokojnosť s prácou učiteľov, hodnotením žiakov a klasifikáciou, využitím mimovyučovacieho času – kurzy, výlety, exkurzie...

**7. Osobitosti a podmienky na výchovu a vzdelávanie žiakov so špeciálnymi výchovno-vzdelávacími potrebami v súlade s princípmi inkluzívneho vzdelávania**

Zohľadňovanie individuálnych potrieb žiaka sa realizuje s cieľom zabezpečiť rovnocenný prístup k vzdelávaniu, primeraný rozvoj jeho schopností a osobností s cieľom dosiahnuť primeraný stupeň vzdelania a jeho primerané začlenenie do spoločnosti.

*Na podporu výchovy a vzdelávania žiaka so špeciálnymi výchovno-vzdelávacími potrebami škola zabezpečí najmä:*

1. včasnú pedagogickú diagnostiku a v nadväznosti na jej závery v spolupráci s príslušným zariadením poradenstva a prevencie odbornú diagnostiku (špeciálnopedagogickú, liečebnopedagogickú, sociálno-pedagogickú, logopedickú, psychologickú, medicínsku) diagnostiku, vzdelávanie podľa individuálneho vzdelávacieho programu (ak je potrebné), individuálnu a skupinovú prácu, používanie špeciálnych metód a foriem vyučovania, úpravu vzdelávacích cieľov a obsahu, uplatňovanie rozličných foriem hodnotenia, aplikáciu špecifických a alternatívnych foriem komunikácie, prípadne iných jazykov a prostriedkov komunikácie, spoluprácu s rodičmi a ďalšie, v závislosti od individuálnej potreby konkrétneho žiaka;

b) materiálne vybavenie, ktoré zahŕňa špeciálne edukačné publikácie, špeciálne vyučovacie pomôcky, kompenzačné pomôcky, prístroje, digitálne technológie, úpravu prostredia, prípadne špeciálne miestnosti a učebne;

c) odborný prístup pedagogických a odborných zamestnancov, školského podporného tímu a zariadení poradenstva a prevencie, podporu pedagogického asistenta;

d) akceptujúce školské prostredie a programy v triedach a školách, ktoré sú zamerané na formovanie pozitívnych postojov k ľuďom s odlišnosťou a znevýhodnením;

e) odbornú prípravu pedagogických a odborných zamestnancov;

f) finančné zdroje na zabezpečenie špeciálnych materiálnych, odborných a personálnych podmienok.

Tieto podporné opatrenia je škola povinná zabezpečiť, okrem prípadov, ak to vzhľadom na jej podmienky preukázateľne nie je možné.

**7.1 Výchova vzdelávanie žiakov so zdravotným znevýhodnením**

Základná škola, ktorá vzdeláva žiakov so zdravotným znevýhodnením spolu s ostatnými žiakmi školy, vytvára podmienky na výchovu a vzdelávanie žiakov so zdravotným znevýhodnením v súlade s princípmi inkluzívneho vzdelávania a odporúčaniami zariadenia poradenstva a prevencie a v spolupráci so školským podporným tímom.

*Škola zabezpečí najmä:*

● odborné personálne, materiálne, priestorové a organizačné podmienky zodpovedajúce individuálnym potrebám žiaka so zdravotným znevýhodnením a tiež systematickú spoluprácu školy so zariadením poradenstva a prevencie alebo špeciálnou školou;

● vypracovanie individuálneho vzdelávacieho programu, ktorý upravuje jednotlivé časti školského vzdelávacieho programu podľa špeciálnych výchovno-vzdelávacích potrieb žiaka, najmä obsah, metódy, formy alebo spôsoby hodnotenia a spoluprácu so zákonným zástupcom a pedagogickými a/alebo odbornými zamestnancami;

● uplatňovanie špecifických foriem komunikácie (slovenský posunkový jazyk, Braillovo písmo), alternatívnej a augmentatívnej komunikácie, prípadne iných jazykov a prostriedkov komunikácie;

● využívanie rôznych odporúčaných foriem špecifickej pedagogickej a odbornej podpory a intervencie, ktoré podľa individuálnych potrieb žiaka môžu (ale nemusia) zahŕňať aj využívanie disponibilných hodín na výučbu špecifických vyučovacích predmetov a/alebo na individuálne alebo skupinové vyučovanie v predmetoch, v ktorých sa žiak vzdeláva podľa individuálneho vzdelávacieho programu;

● vyučovanie za pomoci ďalšieho pedagogického alebo odborného zamestnanca, individuálne alebo v skupinách na vyučovaní, prednostne v triede spolu s ostatnými žiakmi alebo mimo triedy, pričom obsah, formy a postup vyučovania sa konzultuje s príslušným učiteľom;

● možnosť učiteľom flexibilne prispôsobiť rozsah a štruktúru vyučovacej hodiny zohľadňujúc momentálny psychický stav, správanie a potreby žiakov, ktoré sú dôsledkom ich zdravotného znevýhodnenia;

● podmienky pre komplexný rozvoj osobnosti žiakov so zdravotným znevýhodnením.

Tieto podporné opatrenia je škola povinná zabezpečiť, okrem prípadov, ak to vzhľadom na jej podmienky preukázateľne nie je možné.

Žiak so zdravotným znevýhodnením sa vzdeláva podľa školského vzdelávacieho programu a učebného plánu školy. Ak špeciálne výchovno-vzdelávacie potreby neumožňujú žiakovi so zdravotným znevýhodnením, aby sa vzdelával podľa školského vzdelávacieho programu školy, žiak sa vzdeláva podľa individuálneho vzdelávacieho programu.

Individuálny vzdelávací program žiaka so zdravotným znevýhodnením vypracováva v súlade s odporúčaniami zariadenia poradenstva a prevencie a s informovaným súhlasom zákonného zástupcu žiaka pedagogický zamestnanec poverený riaditeľom školy v spolupráci so školským špeciálnym pedagógom, pedagogickým asistentom a odborným zamestnancom školy, prípadne aj s ostatnými vyučujúcimi. Pri tvorbe individuálneho vzdelávacieho programu nie je potrebné doslovne postupovať podľa vzdelávacích programov pre žiakov so

zdravotným znevýhodnením, keďže rozmanitosť potrieb a charakteristík žiakov s jedným druhom zdravotného znevýhodnenia je veľmi veľká. Je potrebné prihliadať primárne na individuálne špeciálne výchovno-vzdelávacie potreby konkrétneho žiaka.

V špeciálnych triedach pre žiakov so zdravotným znevýhodnením a v školách pre žiakov so zdravotným znevýhodnením (špeciálnych školách) sa žiaci vzdelávajú podľa vzdelávacích programov pre žiakov podľa druhu zdravotného znevýhodnenia.

Ak vzdelávací program pre žiakov so zdravotným znevýhodnením nezodpovedá charakteru konkrétnych špeciálnych výchovno-vzdelávacích potrieb žiaka, žiak sa vzdeláva podľa individuálneho vzdelávacieho programu. Individuálny vzdelávací program zohľadňuje maximálny vzdelávací potenciál konkrétneho žiaka.

**7.2 Výchova a vzdelávanie žiakov zo sociálne znevýhodneného prostredia**

Cieľom výchovy a vzdelávania žiakov zo SZP je vytvorenie podnetného a podporného prostredia pre efektívne vzdelávanie, aby bol zabezpečený ich rovnaký prístup ku kvalitnému vzdelaniu.

Pri výchove a vzdelávaní žiakov zo SZP škola v súlade s princípmi inkluzívneho vzdelávania a v spolupráci so školským podporným tímom zabezpečí najmä:

● prispôsobenie metód a foriem vzdelávania podľa individuálneho prístupu tak, aby boli žiaci podporení a motivovaní sa efektívne vzdelávať;

● včasné riešenie ťažkostí vo vzdelávaní, využívanie podpory pedagogického asistenta a iné dostupné možnosti podpory pedagogických a odborných zamestnancov;

● motivovanie a vytváranie podmienok pre žiakov zo SZP a ich rodičov pre pravidelnú dochádzku na vyučovanie;

● motivovanie a vytváranie podmienok pre žiakov s ohľadom na ich pokračujúce vzdelávanie, pôsobenie na trhu práce a praktický život;

● prípravu aktivít, v ktorých môžu žiaci prejaviť a uplatniť svoje záujmy, silné stránky a schopnosti;

● podmienky pre komplexný rozvoj osobnosti žiakov zo sociálne znevýhodneného prostredia;

● v prípade odlišného materinského jazyka žiaka škola v obsahu a metódach vyučovania individuálne zohľadní mieru jeho znalosti vyučovacieho jazyka.

Tieto podporné opatrenia je škola povinná zabezpečiť, okrem prípadov, ak to vzhľadom na jej podmienky preukázateľne nie je možné.

Vzdelávanie žiakov zo SZP sa uskutočňuje v bežných triedach spolu s ostatnými žiakmi. V prípade potreby škola môže využiť individuálny vzdelávací program pre konkrétneho žiaka (vypracovaný na jeden, viacero alebo aj všetky vyučovacie predmety) v súlade s odporúčaniami zariadenia poradenstva a prevencie a s informovaným súhlasom zákonného zástupcu žiaka. Individuálny vzdelávací program vypracováva

pedagogický zamestnanec poverený riaditeľom školy v spolupráci so školským špeciálnym pedagógom, pedagogickým asistentom a odborným zamestnancom školy, prípadne aj s ostatnými vyučujúcimi. Ak má

žiak zo SZP zároveň odlišný materinský jazyk a potrebu podpory pri osvojovaní si vyučovacieho jazyka navštevovanej školy, škola to zohľadní vo vyučovaní a podľa potreby aj v individuálnom vzdelávacom programe daného žiaka.

**7.3 Výchova a vzdelávanie žiakov s nadaním**

Cieľom výchovy a vzdelávania žiakov s nadaním je umožniť im vzdelávať sa a rozvíjať v súlade s ich vývinovými charakteristikami (napr. akcelerovaný kognitívny vývin) a s prihliadnutím na možné vývinové špecifiká, súvisiace s ich nadaním (napr. asynchrónny vývin).

Nadaný žiak sa vzdeláva podľa školského vzdelávacieho programu a rámcového učebného plánu školy. Ak špeciálne výchovno-vzdelávacie potreby neumožňujú nadanému žiakovi, aby sa vzdelával podľa školského vzdelávacieho programu školy, žiak sa vzdeláva podľa individuálneho vzdelávacieho programu v súlade s odporúčaniami zariadenia poradenstva a prevencie a s informovaným súhlasom zákonného zástupcu žiaka. Individuálny vzdelávací program nadaného žiaka vypracováva pedagogický zamestnanec poverený

riaditeľom školy v spolupráci so školským špeciálnym pedagógom, pedagogickým asistentom a odborným zamestnancom školy, prípadne aj s ostatnými vyučujúcimi. Pri tvorbe individuálneho vzdelávacieho programu nie je potrebné doslovne postupovať podľa vzdelávacieho programu pre žiakov so všeobecným intelektovým nadaním, keďže rozmanitosť potrieb a charakteristík žiakov s nadaním je veľmi veľká. Je potrebné prihliadať primárne na individuálne špeciálne výchovno-vzdelávacie potreby konkrétneho žiaka, vrátane potrieb vyplývajúcich zo zdravotného alebo sociálneho znevýhodnenia.

Triedy s rozšíreným vyučovaním niektorých predmetov alebo športové triedy možno zriaďovať aj pre tých žiakov, ktorí neboli diagnostikovaní ako nadaní žiaci so špeciálnymi výchovno-vzdelávacími potrebami, ale

vybraní na základe kritérií určených riaditeľom školy. Za triedy pre žiakov s nadaním sú pokladané iba tie triedy, ktorých žiaci boli ako nadaní diagnostikovaní zariadením poradenstva a prevencie.

Vo všetkých organizačných formách vzdelávania škola zabezpečí žiakom s nadaním špecifické podmienky pre úspešné rozvíjanie ich nadania a optimalizáciu vývinu ich osobnosti, najmä:

● špecifikovať v školskom vzdelávacom programe, resp. v individuálnom vzdelávacom programe ciele vzdelávania s ohľadom na druh a stupeň rozvíjaného nadania, na potrebu všestranného osobnostného rozvoja nadaných žiakov a na prípadné špecifické vývinové charakteristiky, súvisiace s nadaním (napr. asynchrónia, dysfunkčný perfekcionizmus, senzitivita);

● zabezpečiť vzdelávanie nadaných žiakov materiálne, metodicky i personálne;

● v prípade potreby spolupracovať so psychológom, prípadne s iným odborným zamestnancom;

● v prípade umelecky nadaných žiakov spolupracovať s odborným pedagógom konkrétnej umeleckej disciplíny a športovo nadaných žiakov so športovým trénerom;

● akceptovať nadaných žiakov a rešpektovať špecifiká ich osobností a správania;

● dbať na komplexný rozvoj osobnosti nadaných žiakov;

● zamestnávať žiakov zmysluplne, zadávať im stimulujúce úlohy a uplatňovať diferencovaný prístup vo vyučovaní, vrátane postupov zameraných na rozvoj samostatnosti a tvorivosti žiakov, napr. projektové vyučovanie;

● umožniť žiakom vzdelávanie pod vedením tútora alebo vzdelávanie v konkrétnom predmete pod vedením učiteľa školy vyššieho stupňa;

● viesť žiakov k realistickému hodnoteniu vlastných schopností i výsledkov svojej práce, sebareflexii a sebaprijatiu;

● viesť žiakov k vzájomnej spolupráci.

Tieto podporné opatrenia je škola povinná zabezpečiť, okrem prípadov, ak to vzhľadom na jej podmienky preukázateľne nie je možné.“

**8. Osobitosti výchovy a vzdelávania cudzincov**

Deťom cudzincov, ktoré sa vzdelávajú v základných školách s vyučovacím jazykom slovenským sa zabezpečuje na odstránenie jazykovej bariéry jazykový kurz štátneho jazyka. Počas ich adaptačného obdobia v čase osvojovania si vyučovacieho jazyka sa pri ich hodnotení a klasifikácii odporúča postupovať podľa zákona a metodického pokynu na hodnotenie žiakov základnej školy.